**APROB,**

**Laurențiu Alexandru BLAGA**

 **PREȘEDINTE-DIRECTOR GENERAL**

**REFERAT DE APROBARE**

**privind necesitatea adoptării unui Ordin al directorului general al ANCPI cu privire la modificarea și completarea Regulamentului de avizare, recepție și înscriere în evidențele de cadastru și carte funciară, aprobat prin Ordinul nr. 700/2014**

 Ca urmare a noilor reglementări introduse în cuprinsul Legii nr. 7/1996, Regulamentul de avizare, recepție și înscriere în evidențele de cadastru și carte funciară, aprobat prin Ordinul nr. 700/2014, (Regulament) emis în aplicarea dispozițiilor Legii, a fost modificat și completat, astfel încât procedurile descrise în cuprinsul său să fie în concordanță cu textele în vigoare din legea cadru, urmărindu-se și corelarea prevederilor sale cu dispozițiile din alte acte normative ce conțin referiri la sistemul integrat de cadastru și carte funciară.

 Cu ocazia ultimei modificări a Regulamentului prin Ordinul directorului general al A.N.C.P.I. nr. 3442/18.12.2019, în cadrul procesului de transparență decizională au fost primite multe observații și propuneri pertinente și utile, care nu au putut fi discutate pe fond, fiind respinse, deoarece nu au fost afișate pentru a fi puse în dezbatere publică. Astfel, în aplicarea art. 7 alin. (5) din Legea nr. 52/2003, propunerile nu au putut fi reținute, acestea urmând a fi analizate cu prilejul unei viitoare modificări a Regulamentului.

 În concret, prin prezenta modificare și completare a Regulamentului a fost avută în vedere una dintre propunerile înaintate de O.C.P.I. Brașov ,Valentin Tîrcă și Precup Radu-Daniel cu privire la eliminarea extrasului de carte funciară de informare, ca piesă a documentației cadastrale, întrucât toate documentațiile cadastrale se întocmesc și se soluționeaza exclusiv prin intermediul aplicației informatice eterra 3, astfel încât nu se mai justifică depunerea acestuia.

 Totodată, a fost completat și art. 63 din Regulament, ținându-se seama atât de propunerea OCPI Ilfov, pentru punerea in aplicare a art. 33 din Legea 7/1996 si art. 908 alin 2 si urm. Cod civil, cât și dificulltățile ivite în practică cu privire la anularea numerelor cadastrale în situația în care părțile doresc să soluționeze o suprapunere reală, pe cale amiabilă.

 Mai mult, ca urmare a modificărilor aduse prin O.D.G. nr. 3442/18.12.2019 cu privire la art. 84 din Regulament, se impune necesitatea reglementării situației cu privire la întocmirea documentației cadastrale în cazul în care procesul verbal de vecinătate nu este semnat de toți tituluarii drepturilor reale asupra imobilelor învecinate cu cel care constituie obiectul acesteia.

 Prezentul proiect de act normativ are în vedere corelarea prevederilor privind înscrierea în sistemul integrat de cadastru și carte funciară a construcțiilor fără acte cu prevederile Legii nr. 50/1991 privind autorizarea executării lucrărilor de construcții, așa cum a fost modificată prin Legea nr. 7/2020 privind modificarea și completarea Legii nr. 10/1995 privind calitatea în construcții și pentru modificarea și completarea Legii nr. 50/1991 privind autorizarea executării lucrărilor de construcții.

 Se realizează și corelarea dispozițiilor din Regulament, ca urmare a modificărilor realizate cu privire la acesta, în acest sens avându-se în vedere și propunerea D.S.I.G cu privire la completarea art. 271 și abrogarea art. 277 din Regulament.

De asemenea, datorită evoluției rapide a tehnologiilor și instrumentelor de măsurare, se impune abrogarea Capitolului VII din Regulament - DISPOZIŢII CU PRIVIRE LA REALIZAREA ŞI VERIFICAREA MĂSURĂTORILOR GNSS STATICE ŞI CINEMATICE - este necesară datorită evoluției rapide a tehnologiilor și instrumentelor de măsurare, astfel încât este utilă abrogarea acestui capitol prin care sunt impuse anumite tipuri de instrumente de realizare a măsurătorilor, ținându-se seama și de necesitatea simplificării procedurilor prin eliminarea depunerii carnetelor de teren, a fișierelor în format RINEX, coordonatelor geodezice elipsoidale ale punctelor rețelei în sistemul ETRS 89, etc.

 În considerarea celor mai sus menționate, vă rugăm să aprobați modificarea și completarea Regulamentului de avizare, recepție și înscriere în evidențele de cadastru și carte funciară, aprobat prin Ordinul nr. 700/2014, conform proiectului de act normativ, anexat în formă tabelară.